<classify> Ubalozi wa Marekani nchini unatarajia kuongeza idadi ya nafasi za udahili kwa wanafunzi wa Kitanzania kwenye vyuo vikuu mbalimbali nchini Marekani kwa mwaka wa masomo 201920.Hayo yameelezwa leo Ijumaa, na Mshauri wa masuala ya elimu wa ubalozi huo Jackson Oganga alipozungumza na wanahabari kwenye maonyesho ya vyuo vikuu vya Marekani yanayoendelea nchini katika ofisi za Maktaba ya Taifa jijini Dar es Salaam. Ameeleza kuwa lengo ni kuhakikisha Watanzania wengi zaidi wanapata nafasi ya kusoma katika vyuo mbalimbali nchini Marekani. Mwaka jana tulipeleka 824 na wanafunzi wetu wanaosimamiwa na Marekani walipata udhamini wa masomo kwa asilimia 90, maonyesho haya yana lengo la kuongeza idadi hii, ameongeza. Kwa upande wake Mkurugenzi wa masuala ya Umma chini ya Ofisi ya Ubalozi wa Marekani nchini Brinille Ellis aliwataka wanafunzi kuchangamkia fursa hiyo hasa wale wa kidato cha tano na sita.Mwanafunzi Hermina Swai wa Shule ya Sekondari Gill amesema kuwa kusoma nje ni fursa kwao kujifunza masuala mbalimbali mapya hususani teknolojia na kuzitumia watakaporudi nyumbani Tanzania na kuwa sehemu ya maendeleo.  <topic>: KITAIFA 